На основу члана 32.став 6. Закона о црквама и верским заједницама („Сл. гласник РС“ број 36/2006) и члана 7. Правилника о начину, поступку и критеријума за доделу средстава црквама и традиционалним верским заједницама за изградњу, одржавање и обнову црквених и верских објеката на територији општине Мало Црниће број400-4/2015 од 06.04.2015.године („Службени гласник општине Мало Црниће“ број 2/15)

Председник општине Мало Црниће дана 18.02. 2020.године расписује:

**ЈАВНИ КОНКУРС ЗА ФИНАНСИРАЊЕ ИЛИ СУФИНАНСИРАЊЕ ПРОЈЕКАТА ЦРКАВА И ТРАДИЦИОНАЛНИХ ВЕРСКИХ ЗАЈЕДНИЦА У 2020.ГОДИНИ**

1.Расписује се Јавни конкурс за финансирање или суфинансирање пројеката цркава и традиционалних верских заједница за изградњу, одржавање и обнову црквених и верских објеката на територији општине Мало Црниће.

2.Право подношења пријаве на јавни конкурс за доделу средстава ради финансирања или суфинансирања пројеката цркава и традиционалних верских заједница за изградњу,одржавање и обнову црквених и верских објеката на територији општине Мало Црниће имају традиционалне цркве и традиционалне верске заједнице одређене Законом о црквама и верским заједницама ( “Сл. гласник РС“ бр. 36/2006).

3.Средства предвиђена Одлуком о буџету општине Мало Црниће за финансирање или суфинаснирање пројеката цркава и верских заједница додељују се за:

- пројекте изградње црквених или верских објеката

- текуће поправке и одржавање црквених или верских објеката

- пројекте обнове црквених или верских објеката

4.Средства за реализацију овог конкурса обезбеђена су у буџету Општине Мало Црниће за 2020.годину у оквиру Прогрма 13.Развој културе и информисања, програмска активност 1201-0003 Јачање културне продукције и уметничког стваралаштва ек.класификација 481 у износу од 2.000.000,00 динара. Додељена средства се морају реализовати најкасније до 31.12.2020.године

5.Критеријуми за доделу средстава за финансирање или суфинаснирање пројеката цркава и традиционалних верских заједница из буџета општине Мало Црниће за изградњу, одржавање и обнову црквених и верских објеката на територији општине Мало Црниће су:

-број верника

- да ли је црквени односно верски објекат под заштитом као културно благо

-стање у ком се објекат налази

-суфинансирање пројеката из других извора

-усмереност ка што већем броју корисника

-унапређење стања у ком се објекат налази

-реалан финансијски план за предложени пројекат

-да се објекти цркве или традиционалне верске заједнице налазе на територији општине Мало Црниће

6.Пријава на конкурс се подноси на прописаном обрасцу пријаве који се може преузети сваког радног дана у термину од 07,00 до 14,00 часова у писарници Општинске управе Мало Црниће и са сајта општине Мало Црниће www.opstinamalocrnice.rs.

Уз пријаву се подноси:

-детаљан опис пројекта за чије финаснирање или суфинансирање се подноси пријава

-буџет пројекта

-доказ о суфинаснирању од стране партнерске или донаторске организације на пројекту(потписане протоколе и др).

7. Пријаве се предају у затвореној коверти на писарници Општинске управе општине Мало Црниће или поштом на адресу: Општина Мало Црниће, 12311 Мало Црниће–председнику општине. Подносиоци пријаве могу да конкуришу само са једним предлогом пројекта у овом конкурсу. Рок за подношење пријава на конкурс за финансирање или суфинаснирање пројеката цркава и традиционалних верских заједница за изградњу, одржавање и обнову црквених и верских објеката на територији општине Мало Црниће је **02.03.2020.године до 14 часова**.

8.Пријаве поднете од стране подносиоца који немају право учешћа на овом конкурсу, непотпуне, неблаговремене и пријаве које нису предате на прописаном обрасцу неће се разматрати.

9.Решење о финансирању или суфинансирању пројеката цркава и традиционалних верских заједница доноси председник општине на основу предлога комисије.Решење се објављује на огласној табли Општинске управе Мало Црниће и званичној интернет страни општине Мало Црниће. На основу Решења председник општине закључује Уговор о финансирању или суфинансирању пројекта цркава и традиционалних верских заједница.

10.Корисници средстава дужни су да у року од 30 дана по завршетку реaлизације пројекта, поднесу извештај о реализацији и доставе доказе о наменском коришћењу средстава у складу са закљученим Уговором.

11. За све информације о јавном позиву особа за контакт је:Сандра Добросављевић, телефон 012/280-930.

Број:401-49/2020

Датум:18.02.2020.године

Председник општине

Малиша Антонијевић,с.р.